Gimnasta Sabrina Maneca Voinea a obţinut, sâmbătă, medalia de argint în finală la bârnă, iar Lilia Cosman s-a clasat pe locul 4, la Campionatul European de la Rimini, potrivit news.ro
Sabrina Maneca Voinea a fost notată pentru evoluţia sa cu 14.166, cu care a obţinut argintul, iar Lilia Cosman, cu 13.500, s-a clasat pe locul 4.
Pe podium au mai urcat Manila Esposito (aur, Italia, 14.400) şi Marine Boyer (bronz, Franţa, 14.033).
Tot sâmbătă, în finală la sărituri Ana Maria Bărbosu s-a clasat pe locul 4 (13.666), iar la sol va mai concura Sabrina Maneca Voinea (locul 1 în calificări).
Echipa României va lua startul în finala de duminică, după ce în calificări s-a clasat pe locul 4 (158.798 puncte).
Tot duminică vor evolua şi junioarele Anamaria Mihăescu – finală sărituri (locul 8) şi bârnă (locul 8), respectiv Alexia Blănaru – bârnă (locul 7). În ierarhia pe echipe a junioarelor, România a încheiat pe locul 8 (142.063 puncte).